text: Mand fundet på åben gade skåret i halsen 
  01 juni 2016 kl. 19.07
  Politiet forventer anholdelser i løbet af onsdag aften.
  Kl. 19.45 onsdag aften blev en mand i Vejle skåret i halsen med en kniv. Hans tilstand er kritisk. Det er formentligt et banderelateret opgør.
  Det oplyser vagtchef hos Sydøstjyllands Politi Hans Hoffensetz onsdag aften til TV SYD.
  - Vi blev tilkaldt, fordi der lå en blødende mand på fortovet. Han er bragt på hospitalet, hvilket, vil jeg ikke oplyse, siger vagtchefen.
  KLIK og se mere tv på localeyes.dk
  Sydøstjyllands Politi var onsdag aften ved 21-tiden i gang med undersøgelser på gernignsstedet.
  - Vi tror, det kan være et banderelateret opgør, siger vagtchef Hans Hoffensetz.
  Han tilføjer, at politiet forventer anholdelser i sagen i aftenens løb.
  